Na temelju članka 23. Statuta Pučkog otvorenog učilišta Hrvatski dom Petrinja („Službeni vjesnik“ broj 01/07, 26/10 i 32/16) i članka 12. Pravilnika o radu Pučkog otvorenog učilišta Hrvatski dom Petrinja (dalje u tekstu: POU Hrvatski dom Petrinja) od 6. lipnja 2016. godine Ravnatelj raspisuje

JAVNI NATJEČAJ ZA PRIJEM U RADNI ODNOS

na radno mjesto Logoped/inja - na neodređeno puno radno vrijeme, jedan (1) izvršitelj (m/ž)

Uvjeti:
- VSS društvene struke - smjer logopedija, sukladno Zakonu o akademskim  i stručnim nazivima i akademskom stupnju
- pet godina radnog iskustva na poslovima dijagnostike i terapije
- verbotonalna edukacija

Prijavi na natječaj potrebno je priložiti:

· životopis

· dokaz o stručnoj spremi i struci,

· dokaz o završenoj verbotonalnoj edukaciji,
· dokaz o hrvatskom državljanstvu (preslika domovnice ili preslika osobne iskaznice),
· uvjerenje o radnom stažu Hrvatskog zavoda za mirovinsko osiguranje, odnosno uvjerenje, rješenje, ugovor o radu ili drugi odgovarajući dokaz o radnom iskustvu,

· vlastoručno potpisanu izjavu o poznavanju rada na računalu.
Na natječaj se pod jednakim uvjetima mogu javiti osobe oba spola.

Rok za podnošenje prijava je 8 dana od objave natječaja u Večernjem listu.

Urednom prijavom smatra se prijava koja sadrži sve podatke i priloge navedene u ovom natječaju. Nepravodobne i nepotpune prijave na natječaj neće se razmatrati.

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.
Kandidat koji može ostvariti pravo prednosti kod prijema u službu prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/2017), članku 48. f . Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13) i članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13 i 152/14) dužan se je u prijavi na natječaj pozvati na to pravo te ima prednost u odnosu na ostale kandidate samo pod jednakim uvjetima.
Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/2017) uz prijavu na natječaj dužan je, osim dokaza o ispunjavanju traženih uvjeta, priložiti i rješenje o priznatom statusu odnosno potvrdu o priznatom statusu iz kojeg je vidljivo spomenuto pravo te dokaz da je nezaposlen, odnosno u slučaju da je zaposlen, dokaz da radi na poslovima koji ne odgovaraju njegovoj stručnoj spremi.
Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine 157/13 i 152/14) uz prijavu na natječaj dužan je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.


Isprave se prilažu u  neovjerenom presliku. U svrhu utvrđivanja vjerodostojnosti dokumentacije od kandidata koji je zadovoljio u postupku izvršit će se uvid u originalnu ili ovjerenu dokumentaciju, prije početka rada.

O rezultatima natječaja kandidati će biti obaviješteni u roku 45 dana od dana isteka roka za podnošenje prijava.

Postupak provjere formalnih uvjeta prijavljenih kandidata provest će Upravno vijeće POU Hrvatski dom Petrinja, a odluku o izboru kandidata donosi Ravnatelj.

Prijave s potrebnom dokumentacijom dostavljaju se na adresu: POU HRVATSKI DOM PETRINJA, Matije Gupca 2, 44250 Petrinja, s naznakom „ NATJEČAJ ZA RADNO MJESTO LOGOPED – NE OTVARAJ“

Ravnatelj

Milan Herceg

PUČKO OTVORENO UČILIŠTE

HRVATSKI DOM PETRINJA

URBROJ:2176-104-01-18-894
Petrinja, 20.12.2018. godine

